CELEX: 32005D0242
Language: hu
Date: 2005-03-16 00:00:00
Title: 2005/242/: A Bizottság határozata (2005. március 16.) Németország és Finnország számára a harmadik országokból érkező növények és növényi termékek növény-egészségügyi ellenőrzésének infrastrukturális megerősítésére kidolgozott programjaik alapján odaítélt közösségi pénzügyi hozzájárulásról (az értesítés a C(2005) 674. számú dokumentummal történt)

19.3.2005   
            
            
               HU
            
            
               Az Európai Unió Hivatalos Lapja
            
            
               L 74/71
            
         
      A BIZOTTSÁG HATÁROZATA
   
   (2005. március 16.)
   Németország és Finnország számára a harmadik országokból érkező növények és növényi termékek növény-egészségügyi ellenőrzésének infrastrukturális megerősítésére kidolgozott programjaik alapján odaítélt közösségi pénzügyi hozzájárulásról
   (az értesítés a C(2005) 674. számú dokumentummal történt)
   (Csak a finn, a német és a svéd nyelvű szöveg hiteles)
   (2005/242/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1), és különösen annak 13c. cikke (5) bekezdésének hatodik albekezdésére,
   mivel:
   
               (1)
            
            
               A 2000/29/EK irányelv lehetővé teszi közösségi pénzügyi hozzájárulás odaítélését a tagállamok számára a harmadik országokból érkező növények és növényi termékek növény-egészségügyi ellenőrzésének infrastrukturális megerősítése céljából.
            
         
               (2)
            
            
               Németország és Finnország kidolgozott egy-egy programot a harmadik országokból érkező növények és növényi termékek növény-egészségügyi ellenőrzésére szolgáló infrastruktúrája megerősítésére. Ezek alapján, a harmadik országokból érkező növények és növényi termékek növény-egészségügyi ellenőrzésének infrastrukturális megerősítése céljából a tagállamok számára nyújtott közösségi pénzügyi hozzájárulás odaítélésével kapcsolatos rendelkezések végrehajtására vonatkozó részletes szabályok megállapításáról szóló, 2002. június 11-i 998/2002/EK bizottsági rendeletnek (2) megfelelően kérték programjaikra a közösségi pénzügyi hozzájárulás odaítélését.
            
         
               (3)
            
            
               A Németország és Finnország által rendelkezésre bocsátott részletes információk lehetővé tették, hogy a Bizottság mélyrehatóan és mindenre kiterjedően elemezze a helyzetet. A Bizottság összeállította a támogatható ellenőrzésipont-megerősítési programok jegyzékét, amelyben tételesen felsorolta a közösségi pénzügyi támogatás programonként odaítélésre javasolt összegét. Az információkat a Növény-egészségügyi Állandó Bizottság is megvizsgálta.
            
         
               (4)
            
            
               A jóváhagyás céljából a jegyzéken szereplő valamennyi programot egyedileg értékelték. A Bizottság arra a következtetésre jutott, hogy a 2000/29/EK irányelvben és a 998/2002/EK rendeletben a közösségi pénzügyi hozzájárulás odaítélésére előírt feltételek és követelmények teljesülnek.
            
         
               (5)
            
            
               Ennek megfelelően oda kell ítélni Németországnak és Finnországnak a programjaik alapján előálló kiadások fedezésére szolgáló közösségi pénzügyi hozzájárulást.
            
         
               (6)
            
            
               Az e határozatban előírt intézkedések összhangban vannak a Növény-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   (1)   A Bizottság jóváhagyja Németországnak az általa kidolgozott ellenőrzésipont-megerősítési program alapján előálló kiadásai fedezésére szolgáló közösségi pénzügyi hozzájárulás odaítélését.
   (2)   A Bizottság jóváhagyja Finnországnak az általa kidolgozott ellenőrzésipont-megerősítési program alapján előálló kiadásai fedezésére szolgáló közösségi pénzügyi hozzájárulás odaítélését.
   2. cikk
   (1)   Az 1. cikk szerinti közösségi pénzügyi hozzájárulás teljes összege 94 470 EUR.
   (2)   A közösségi pénzügyi hozzájárulás tagállamonkénti lehetséges legnagyobb összege a következő:
   
               a)
            
            
               36 875 EUR: Németország;
            
         
               b)
            
            
               57 595 EUR: Finnország.
            
         (3)   A közösségi pénzügyi hozzájárulás ellenőrzésipont-megerősítési programonkénti lehetséges legnagyobb összegét e határozat melléklete tartalmazza.
   3. cikk
   A mellékletben megállapított közösségi pénzügyi hozzájárulás csak akkor fizethető ki az egyes programokra, amikor:
   
               a)
            
            
               az érintett tagállam benyújtotta a Bizottságnak a programban felsorolt berendezések és/vagy létesítmények beszerzését és/vagy fejlesztését bizonyító megfelelő dokumentumokat; továbbá
            
         
               b)
            
            
               az érintett tagállam a 998/2002/EK rendelet 3. cikkében meghatározott szabályoknak megfelelően benyújtotta a Bizottságnak a közösségi pénzügyi hozzájárulás kifizetésére vonatkozó kérelmet.
            
         4. cikk
   Ennek a határozatnak a Németországi Szövetségi Köztársaság és a Finn Köztársaság a címzettje.
   
      Kelt Brüsszelben, 2005. március 16-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 169., 2000.7.10., 1. o. A legutóbb 2005/15/EK irányelvvel (HL L 56., 2005.3.2., 12. o.) módosított irányelv.
   
      (2)  HL L 152., 2002.6.12., 16. o. A rendelet eredetileg 997/2002/EK szám alatt jelent meg, amelyet később helyesbítettek (HL L 153., 2002.6.13., 18. o.).
   
      MELLÉKLET
      AZ ELLENŐRZŐ PONTOK MEGERŐSÍTÉSÉT SZOLGÁLÓ PROGRAMOK
      Programok és a hozzájuk rendelt közösségi pénzügyi hozzájárulás
      
                  Tagállam
               
               
                  Az ellenőrző pont neve (közigazgatási egység, név)
               
               
                  Támogatható kiadás
                  (EUR)
               
               
                  Lehetséges legnagyobb közösségi pénzügyi hozzájárulás
                  (EUR)
               
            
                  Németország
               
               
                  Bayern, München-Flughafen
               
               
                  1 500
               
               
                  750
               
            
                  Bayern, Nürnberg Flughafen
               
               
                  1 500
               
               
                  750
               
            
                  Bremen, Bremen Stadt, 5.1.–5.7. pontok
               
               
                  1 700
               
               
                  850
               
            
                  Bremen, Bremerhaven, 5.8. és 5.9. pont
               
               
                  1 700
               
               
                  850
               
            
                  Hessen, Frankfurt Flughafen
               
               
                  36 750
               
               
                  18 375
               
            
                  Niedersachsen, Emden
               
               
                  5 200
               
               
                  2 600
               
            
                  Niedersachsen, Brake és Nordenham
               
               
                  7 700
               
               
                  3 850
               
            
                  Niedersachsen, Wilhelmshaven
               
               
                  5 200
               
               
                  2 600
               
            
                  Mecklenburg-Vorpommern, Rostock
               
               
                  1 700
               
               
                  850
               
            
                  Mecklenburg-Vorpommern, Wismar
               
               
                  1 700
               
               
                  850
               
            
                  Mecklenburg-Vorpommern, Sassnitz-Mukran
               
               
                  1 700
               
               
                  850
               
            
                  Sachsen, Flughafen Dresden
               
               
                  1 750
               
               
                  875
               
            
                  Sachsen, Flughafen Halle/Leipzig
               
               
                  1 750
               
               
                  875
               
            
                  Thüringen,Erfurt-Kühnhausen
               
               
                  3 900
               
               
                  1 950
               
            
                  Finnország
               
               
                  Lappeenranta
               
               
                  61 702
               
               
                  30 851
               
            
                  Niirala/Joensuu
               
               
                  16 963
               
               
                  8 481
               
            
                  Oulu
               
               
                  12 418
               
               
                  6 209
               
            
                  Kouvola
               
               
                  8 436
               
               
                  4 218
               
            
                  Pori-Rauma
               
               
                  4 674
               
               
                  2 337
               
            
                  Vainikkala
               
               
                  1 445
               
               
                  722
               
            
                  Kajaani
               
               
                  4 218
               
               
                  2 109
               
            
                  Parikkala
               
               
                  945
               
               
                  472
               
            
                  Lieksan Inari
               
               
                  945
               
               
                  472
               
            
                  Vartius
               
               
                  1 948
               
               
                  974
               
            
                  Kortesalmi
               
               
                  750
               
               
                  375
               
            
                  Uukuniemi
               
               
                  750
               
               
                  375
               
            
                  Teljes közösségi pénzügyi hozzájárulás (EUR)
               
               
                  94 470